สวัสดีค่ะ เคยเป็นจอตาลอกรับการผ่าตัดแบบใส่แก๊สเมื่อวันที่ 3 มีนาคม 2563 ไม่มีโรคประจำตัว ตรวจตามนัดของคุณตลอด บอกจอตาติดดี มาสักสี่วันมีอาการเห็นแสงเป็นเส้นๆเวลากระพริบตาในที่สว่าง ในที่มืดไม่เห็นแสง มีนัดอีดทีวันที่ 2 ก.ย.63 เป็นอาการที่ควรรีบไปหาไหมคะ
สวัสดีค่ะ การที่จอประสาทตาหลุดลอกนั้นคือภาวะที่จอประสาทตาที่อยู่ด้านหลังดวงตาแยกออกจากตำแหน่งเดิม ซึ่งอาการนี้อาจทำให้เนื้อเยื่อดังกล่าวขาดออกซิเจนอย่างรุนแรงจนทำให้ผู้ป่วยสูญเสียการมองเห็นบางส่วนหรือทั้งหมดได้ อาการมักมาด้วยตามัว มองเห็นไม่ชัด โดยอาจมองเห็นภาพบางส่วนเป็นเงาสีดำ มีความสามารถในการมองเห็นด้านข้างลดลง หรือเริ่มมองเห็นจุดดำลอยไปมา และมองเห็นวัตถุคล้ายหยากไย่เวลามองไปยังพื้นสว่างๆ เป็นต้นดังนั้นอาการที่เกิดขึ้น อาจจะมีจอประสาทตาหลุดลอกออกมาเพิ่มได้ จึงควรรีบกลับไปพบแพทย์เพื่อตรวจซ้ำอีกครั้ง ในระหว่างนี้ควรสวมใส่แว่นสำหรับป้องกันดวงตาขณะทำกิจกรรมใด ๆ ที่เสี่ยงก่อให้เกิดอันตรายต่อดวงตาได้